CELEX: 62003TJ0071
Language: hu
Date: 2005-06-15
Title: Az Elsőfokú Bíróság (második tanács) 2005. június 15-i ítélete. # Tokai Carbon Co. Ltd (T-71/03), Intech EDM BV (T-74/03), Intech EDM AG (T-87/03) és SGL Carbon AG (T-91/03) kontra az Európai Közösségek Bizottsága. # Verseny. # T-71/03., T-74/03., T-87/03. és T-91/03. sz. egyesített ügyek

Az Elsőfokú Bíróság (második tanács) 2005. június 15‑i ítélete – Tokai Carbon és társai kontra Bizottság
      (T‑71/03., T‑74/03, T‑87/03. és T‑91/03. sz. egyesített ügyek)
      „Verseny – Megállapodások – Speciális grafitok piaca – Árrögzítés – Felróhatóság – A bírság összegének kiszámítása – A szankciók halmozása – Indokolási kötelezettség – Védelemhez való jog – A bírság összegének kiszámítására vonatkozó iránymutatások – Alkalmazhatóság – A jogsértés súlya és időtartama – Enyhítő körülmények – Súlyosító körülmények –Fizetőképesség –A közigazgatási eljárás során való együttműködés – Fizetési módok”
      1.                     Verseny – Kartellek – Vállalkozás – Fogalom – Gazdasági egység –Jogsértések betudhatósága – Anyavállalat és leányvállalatok
            – Érintett társaságok egyetemleges felelőssége (EK 81. cikk, (1) bekezdés) (vö. 54. pont, 58–60. pont, 62. pont)
      2.                     Verseny – Kartellek – Vállalkozások versenyellenes célú találkozóin való részvétel – A meghozott döntésektől való elhatárolódás
            hiányában az ezen döntésekből eredő kartellben való részvételre való következtetést engedő körülmény (EK 81. cikk, (1) bekezdés)
            (vö. 65. pont)
      3.                     Verseny – Bírság – Közösségi szankciók és a nemzeti versenyjog megsértéséért harmadik államban kiszabott szankciók – A „ne
            bis in idem” elvének megsértése – Hiány (17. tanácsi rendelet, 15. cikk) (vö. 112. pont)
      4.                     Verseny – Közigazgatási eljárás – A védelemhez való jog tiszteletben tartása – Kifogásközlés – Szükséges tartalom – A tervezett
            bírság szintjének meghatározási módjaira vonatkozó megjelölések – Korai megjelölések – Következmények (17. tanácsi rendelet,
            19. cikk, (1) bekezdés) (vö. 138–141. pont)
      5.                     Verseny – Bírság – Összeg – Meghatározás – Jogi háttér – A 17. rendelet 15. cikkének (2) bekezdése – A Bizottság által történő,
            az előző határozathozatali gyakorlatához képest új iránymutatások bevezetése – A visszaható hatály elvének és a jogbiztonság
            elvének megsértése – Hiány (17. tanácsi rendelet, 15. cikk, (2) bekezdés; 98/C 9/03 bizottsági közlemény) (vö. 160–161. pont)
      6.                     Verseny – Bírság – Összeg – A Bizottság mérlegelési jogköre – Az Elsőfokú Bíróság korlátlan felülvizsgálati jogköre – Bírságot
            kiszabó határozatban nem említett kiegészítő információk ezen keretben való figyelembevételének lehetősége (EK 229. cikk;
            17. tanácsi rendelet, 17. cikk) (vö. 164. pont)
      7.                     Verseny – Bírság – Összeg – Meghatározás – A bírság számításánál figyelembe veendő összeg – A Bizottságnak a 17. rendelet
            15. cikkének (2) bekezdésében meghatározott felső határ betartása mellett meglévő mérlegelési jogköre (17. tanácsi rendelet,
            15. cikk, (2) bekezdés) (vö. 180. pont)
      8.                     Verseny – Bírság – Összeg – Meghatározás – Figyelembe veendő forgalom– Vállalkozási csoporton belüli forgalom – Bennfoglaltság
            (17. tanácsi rendelet, 15. cikk, (2) bekezdés) (vö. 260. pont)
      9.                     Verseny – Bírság – Összeg – Meghatározás – Szempontok – Enyhítő körülmények – A jogsértésnek a Bizottság beavatkozását követően
            történő megszüntetése – Okozati összefüggés szükségessége (17. tanácsi rendelet, 15. cikk, (2) bekezdés; 98/C 9/03 bizottsági
            közlemény, 3. pont) (vö. 288–292. pont)
      10.                     Verseny – Bírság – Összeg – Meghatározás – Szempontok – A jogsértések súlya – A jogsértésben részt vevő vállakozások adott
            szerepe (17. tanácsi rendelet, 15. cikk) (vö. 316. pont)
      11.                     Verseny – Bírság – Összeg – Meghatározás – Szempontok – Az érintett vállalkozás pénzügyi helyzete – Mindkettő figyelembevétele
            – Kötelezettség hiánya (17. tanácsi rendelet, 15. cikk) (vö. 333. pont)
      12.                     Verseny – Bírság – Összeg – Meghatározás – Szempontok – A kifogásolt vállalkozás Bizottsággal való együttműködésének figyelembevétele
            – Az együttműködésben részt vevő „első vállalkozás” fogalma (17. tanácsi rendelet, 15. cikk, (2) bekezdés; 96/C 207/04 bizottsági
            közlemény) (vö. 362. pont)
      13.                     Verseny – Bírság – Összeg – A 17. tanácsi rendelet 15. cikkének (2) bekezdésében rögzített korlátok – Alkalmazási módok (17. tanácsi
            rendelet, 15. cikk, (2) bekezdés) (vö. 389–390. pont)
      14.                     Verseny – Bírság – A vállakozás egyéni magatartásán alapuló értékelés – Más gazdasági szereplővel szembeni szankció hiányának
            hatása – Hiány (17. tanácsi rendelet, 15. cikk) (vö. 397. pont)
      15.                     Verseny – Bírság – A Bizottság mérlegelési jogköre – Terjedelem – A bírság fizetési módjainak rögzítésére irányuló hatáskör
            – Késedelmi kamat kirovása – Mérlegelési mozgástér az arány meghatározásánál (17. tanácsi rendelet, 15. cikk, (2) bekezdés)
            (vö. 411–412. pont)
      Tárgy
      
         Az EK‑Szerződés 81. cikke és az EGT-megállapodás 53. cikke alkalmazásával kapcsolatos COMP/E‑2/37.667 – speciális grafitok
                  ügyben hozott, 2002. december 17‑i C(2002) 5083 végleges bizottsági határozat teljes vagy részleges megsemmisítése iránti
                  kérelmek.
               
            Rendelkező rész
      
         
                   
               
               
                  
               
               
                  A T‑71/03. sz., Tokai Carbon kontra Bizottság ügyben:
               
            –       az Elsőfokú Bíróság a keresetet elutasítja;
      –       a felperest kötelezi a költségek viselésére.
      
         
                   
               
               
                  
               
               
                  A T‑74/03. sz., Intech EDM BV kontra Bizottság ügyben:
               
            –       az Elsőfokú Bíróság a keresetet elutasítja;
      –       a felperest kötelezi a költségek viselésére.
      
         
                   
               
               
                  
               
               
                  A T‑87/03. sz., Intech EDM AG kontra Bizottság ügyben:
               
            –       a COMP/E‑2/37.667 határozat 3. pontjában a felperesre kiszabott bírság összege 420 000 euró;
      –       a COMP/E‑2/37.667 határozat 3. h) pontja úgy módosul, hogy az Intech EDM AG együttes és egyetemleges felelősség legmagasabb
         összege 420 000 euró;
      
      –       az Elsőfokú Bíróság a keresetet egyebekben elutasítja;
      –       a felperes viseli saját költségeinek kétharmad részét és a Bizottság költségeinek kétharmadát, a Bizottság viseli saját költségeinek
         egyharmad részét és a felperes költségeinek egyharmadát.
      
      
         
                   
               
               
                  
               
               
                  A T‑91/03. sz., SGL Carbon kontra Bizottság ügyben:
               
            –       a COMP/E‑2/37.667 határozat 3. pontjában a felperesre az izosztatikusgrafit-ágazatban elkövetett jogsértésért kiszabott bírság
         összege 9 641 970 euró;
      
      –       a keresetet egyebekben elutasítja;
      –       a felperes viseli saját költségeinek kétharmad részét és a Bizottság költségeinek kétharmadát, a Bizottság viseli saját költségeinek
         egyharmad részét és a felperes költségeinek egyharmadát.